पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। नाबालिग लड़की से हरकत के मामले में गिरफ्तार इंदौर के आठ युवकों में अधिकांश के परिजन गोवा पहुंच गए हैं। बुधवार को युवकों को अस्पताल ले जाया गया। वहां परिजन के पैरों में गिरकर फूट-फूटकर रो दिए। युवकों ने बताया उमर की गलती का खामियाजा सभी को भुगतना पड़ रहा है। उमर ने कहा मैं अकेला दोषी नहीं। गुरुवार को आठों को कोर्ट में पेश किया जाएगा।
गोवा की कोलवा पुलिस बुधवार को आरोपी उमर शेख, अनुराग शुक्ला, विजय रावत शुभम नगर, अभि कासलीवाल, सारथी पांडे, अभिषेक जैन, मयंक पंडित और मोहित उर्फ अमित जैन को अस्पताल लेकर पहुंची। उन्हें भीड़ ने मार-मारकर गंभीर रूप से घायल कर दिया था। इस दौरान अनुराग के मामा व मां, सारथी, अभिषेक और अभि के पिता और उमर के परिजन भी पहुंच गए। अनुराग ने मां से कहा मैंने कुछ नहीं किया। हम उनके साथ भी नहीं थे। उमर को ढूंढने के कारण हम लपेटे में आ गए।
खाना खाने उतर गया था अभि : अनुराग ने बताया उमर और अभि एक गाड़ी पर थे। बाइक अभि चला रहा था। हम छह लोग दूसरी गाड़ी पर थे। हम आगे निकल गए और खाने के लिए रुक गए। पीछे उमर और अभि आ रहे थे। रास्ते में उन्होंने इस लड़की से रास्ता पूछा तो उसने बताया वह कोचिंग जा रही है। कोचिंग रास्ते में होने से वह बाइक पर बैठ गई। रास्ते में अभि उतर गया और दूसरे दोस्तों के पास खाना-खाने चला गया। उमर उसे लेकर बीच पर गया। वहां दोनों बातें कर रहे थे, तभी लोगों ने पकड़ लिया। काफी देर तक उमर नहीं आया तो अनुराग और विजय उसे ढूंढने गए तो लोगों ने उन्हें भी पकड़ लिया और पिटाई की। बाद में कॉल कर बाकी दोस्तों को पकड़ लिया।
लड़की ही मुझसे बात कर रही थी
उमर ने बताया मैं अकेला दोषी नहीं हूं। लड़की खुद मुझसे बात कर रही थी। हम सिर्फ बात कर रहे थे, तभी लोग आ गए। लड़की ने बाद में अपहरण का कह दिया।
पुलिस सुरक्षा में
रह रहे परिजन
घटना से गोवा के रहवासी आक्रोशित हैं। मंगलवार को उन्होंने उमर के परिजन को घेर लिया था। इसके चलते बुधवार को उन्हें पुलिस सुरक्षा दी गई। गुरुवार को लड़कों को कोर्ट पेश किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva mag_Deva hin_Deva zho_Hant eng_Latn